Kære Telepensionister

 Så er vores udflugt klarlagt og vi glæder os til at se så mange som muligt.

Ha en rigtig skøn sommer – vi ses. Vh Ie

 

## **FORENING AF TELEPENSIONISTER**

Den 15.6.2022

**Sommerudflugt**

**Tirsdag den 6. september** skal vi på vores årlige sommerudflugt.

Vi skal en tur på vandet i Aarhus – Vi skal på havnerundfart med guide, hvor vi ser lidt af det hele Navitas, Toldboden, DOKK1, Aarhus Ø og den gamle lystbådehavn. Efterfølgende skal vi spise frokost på Kohalen, som også ligger i Aarhus.

**I Aalborg samler vi op på P-pladsen ved Kvickly Bouet ca. kl. 08.30.** Der vil blive serveret kaffe og et rundstykke på vejen fra Aalborg (en lille en sørger Palle for)

**Så kører vi til Viby Torv hvor vi samler dem op fra Aarhus, som ikke selv kommer ned til båden på havnen.**

Så kører vi til Aarhus Havn, Havnepladsen foran springvandet ”Endless Connection” her skal vi være ca. 10 min. før båden sejler kl. 11.00, dette er af hensyn til registrering og sikkerhedsinstruktion. Vores tur tager ca. 1½ time. Efter rundfarten bliver vi sat af samme sted og alle går i bussen for at blive fragtet til restaurant Kohalen, hvor vi skal spise frokost kl. ca 13.15.

Vi spiser frokost i deres restaurant kl. 13.15 her kan man vælge mellem 3 retter – hertil 1 øl eller vand, ønsker man mere er det for egen regning.

1. Stjerneskud
2. Wienerschnitzel
3. Bøfsandwich

Når vi har afsluttet vores fortæring, som også indebærer kaffe og kage, hvis man ønsker det. skal vi i bussen og tilbage til Viby Torv, hvor Aarhusfolket bliver sat af og Aalborgfolket forsætter hjem.

Vi regner med at bussen kører mod Aalborg ved 15.30 tiden, så er vi i Aalborg ca. 17.00.

Man kan tage sin partner med og vi har valgt denne gang en brugerbetaling på 100 kr. pr. person som indbetales på konto: reg.nr. 1944 kontonr. 6869486975 inden den 8/8-22.

Såfremt man ikke er så meget for at sejle, men gerne vil spise sammen med os, kan det også lade sig gøre. Så møder man selv på Kohalen kl. 13.15.

I skal ved tilmelding give besked på, hvilken ret I vil have 1-2-3 og om man helst vil undgå sejlturen. – gerne hurtigst muligt og senest mandag **den 8. august.**

Til en i bestyrelsen eller til:

Inge-Marie Hald (Ie): Tlf. 40169922 Mail: iehald@mail.dk

Med venlig hilsen på bestyrelsens vegne

Ie Hald